19 б . 1-се яртыһында Урал тау заводтары продукцияһы Ырымбур крайында ( башлыса Бөрө , Бәләбәй , Өфө һәм Ырымбур ҡҡ . ) , Ҡазан , Мәскәү , Түб . Новгород , Санкт-Петербург , Рыбинск һ.б. ҡалаларҙа үткән йәрминкәләрҙә һатыла ; бер өлөшөн заводтарҙың үҙендә үк һатып алғандар ( мәҫ . , Эҫем округында йыл һайын уртаса 10 — 12 мең бот тимер һәм 2 — 3 мең бот баҡыр һауыт-һаба һатылған ) йәки сит илгә сығарғандар .